Beibele e arotšwe ka dikarolo tše pedi. Karolo ya pele e na le dipuku tše 39 tšeo di nago le “dipolelo tše kgethwa tša Modimo.” (Baroma 3:2) Modimo o ile a budulela banna ba botegago gore ba ngwale dipuku tše nakong ya kua morago. Ba dirile se ka mengwaga e ka bago e 1 100, e lego go tloga ka 1513 B.C.E. go fihla mo e ka bago ka morago ga 443 B.C.E. Ba be ba ngwala kudu ka Seheberu, gomme ka go re’alo, re bitša karolo ye gore ke Mangwalo a Seheberu. Gape e tsebja e le Testamente ya Kgale. “Ka gona se ke seo Mmuši Morena Jehofa a se boletšego: ‘Go madimabe motse woo wa ditiro tša tšhollo ya madi, e lego pitša ya go apea e ahlamego, yeo e nago le ruse le yeo e sa tlogago ruse! O ntšhe seripana sa nama ka setee ka setee; go se be le seo se direlwago matengwa.